Document ID: /roh_data/filtered/fineweb-2-filterrobots_roh.jsonl.gz/52505

La LEGR, l’uniun grischuna da scolastas e scolasts, cumbatta era l’iniziativa dubla che stat en votaziun ils 25 da november – e che porta il titel «Per ina buna scola grischuna». Quella pretenda ch’il pievel ed il Cussegl grond possian sa participar pli fitg en dumondas da furmaziun.
Ussa èsi da lavurar cun quai che nus avain instradà. Igl è fitg impurtant ch’i vegn pli ruassaivel en ed enturn la scola.
Suenter ch’igl ha dà dapi il 2013 ina nova lescha da scola e ch’il plan d’instrucziun 21 è en vigur dapi quest onn da scola, pretenda la presidenta da l’uniun da la Magistraglia Grischun ch’i dettia finalmain ruaus en ed enturn la scola.
Tut las discussiuns en connex cun las iniziativas passadas e pendentas hajan dentant era gì in effect positiv, manegia la president da la Magistraglia Grischun, Sandra Locher Benguerel.
La furmaziun e scolaziun muventa e procura per discussiuns [...], quai è il mussament per ina furmaziun viva!